ગઢવી સમાજના આઇ સોનલ માતાની બીજની ભવ્ય ઉજવણી કરવામાં આવી હતી. સમગ્ર સૌરાષ્ટ્ર કચ્છ તથા દેસ વિદેશ માં વસતા ચારણ ગઢવી સમાજ દ્વારા માતાજી ની સોનલ બીજનું મહત્વ અનેરું રહ્યું છે. માતાજી નું મુખ્ય મંદિર જુનાગઢ નજીક આવેલ મઢડા ગામે જ્યાં આઈ સોનલ માતાજી ના બહેન પૂજ્ય બનુમાં (92 વર્ષ) ની વયે આજે પણ અહીં માતાજી નું સાક્ષાત સ્વરૂપે હયાત છે. સોનલ બીજના દિવસે સમસ્ત ચારણ સમાજ દ્વારા આધ્યાદેવી આઈ સોનબાઈ માતાજી ના ગુણગાન ગાવા માટે મોટી સંખ્યામાં ચારણો ભેગા મળી માતાજી ની આરાધના કરી. ભજન,ભોજન અને ભક્તિ સમાં ધર્મોત્સવમાં માતાજી ના આશીર્વાદ મેળવે છે. આમ જ્યાં જ્યાં ચારણ સમાજ વસે છે ત્યાં માતાજી ની સોનલ બીજ ની ઉજવણી કરવામાં આવે છે. “ખીજ જેની ખટકે નહીં, જેને રૂદીયે મીઠી રીજ, એવી મઢડા વારી માતની આવી સોનલ બીજ” આ પંક્તિ ચારણોમાં ગણી પ્રચલિત છે.